**Langsomt Mot Nord** (**LMN**) er en synth-duo med Ola Snortheim som drivende kraft, etablert i 1985. Bandet har sluppet tre album: *Langsomt mot Nord* (1985), *Westrveg* (1988) og *Hildring* (1991). Bandet ble oppløst samme år.

Langsomt Mot Nords musikk er basert på norsk folkemusikk. Mange av stykkene er bygget over eldre innspillinger av gamle folkemusikkstykker fremført av Olas far; Olav Snortheim. Langsomt Mot Nord gir den gamle musikken nye vinklinger og uttrykk gjennom utstrakt bruk av elektroniske instrumenter som synthesizere og samplere. I tillegg bruker de akustiske instrumenter som hardingfeler, lurer, bukkehorn, fløyter, oboer og flygel, som også lar folkemusikken fremtre med nye uttrykk.

Ola Snortheim lagde det første albumet, *Langsomt mot Nord* sammen med gitaristen Jørn Christensen som var kjent fra band som De Press, Cirkus Modern. Dette ble nyutgitt på CD i 1989.

Det andre LMN-albumet lagde Ola sammen med synth-mannen og komponisten Morgan Lindstrøm som er bror til Rune Lindstrøm, trommeslager i deLillos.

Ola lagde det tredje LMN-albumet sammen med Espen Beranek Holm, kjent under artistnavnet «Beranek». Han er blant annet kjent som soloartist, komiker og som gitarist i flere anerkjente band.

Ola Snortheim er en av de mest sentrale trommeslagere innen norsk rock i 1980- og 1990-årene. Han har spilt i band som Blaupunkt, De Press og Cirkus Modern.

LMN har ikke hatt mange konserter. De opptrådte på NRK TV én gang, på programmet *Top Pop* i forbindelse med lanseringen av Westrveg. Programmet ble sendt fra Rockefeller i Oslo. I forbindelse med lanseringen av *Hildring*, spilte de på *Rock On Top Of Europe* i Hammerfest, og hadde noen få, mindre konserter i kjølvannet av dette.

Diskografi
----------

**Studioalbum**

* *Langsomt Mot Nord* (1985)
* *Westrveg* (1988)
* *Hildring* (1991)

**Samleboks**

* *Langsomt Mot Nord 1985-1991* (2017)

Referanser
----------

1. ↑  «About the band». Besøkt 29. mars 2017.
2. ↑  «Langsomt Mot Nord, LMN Famous, lp 1985 (Indiestadt)». Besøkt 30. mars 2017.
3. ↑  «Langsomt Mot Nord - Langsomt Mot Nord (1985) (ine Keine Angst Musik)». Besøkt 30. mars 2017.
4. ↑  «Norwegian synth/folk project Langsomt Mot Nord crowdfunds 4 LP vinyl remasters box set (Side-Line Magazine)». Besøkt 30. mars 2017.
5. ↑  «Vakker musikk langsomt mot nord (Aftenposten 20.11.1985)». Besøkt 29. mars 2017.
6. ↑  «Med computere og bukkehorn (A-Magasinet 15.03.1986, s 34-35)». Besøkt 23. mai 2017.
7. ↑  «Til Bergen for å lage nasjonal-romantikk (Bergens Tidende 24.09.1985)». Besøkt 29. mars 2017.
8. ↑  «Fres i fjøset (VG 23.09.1988)». Besøkt 29. mars 2017.
9. ↑  «Langsomt med far (Klassekampen 22.09.1988)». Besøkt 29. mars 2017.
10. ↑  «Ola dræg åt Myklagard (Musikkavisen PULS Nr 10, okt 1985)». Besøkt 29. mars 2017.
11. ↑  «Langsomt Mot Nord / LMN». Besøkt 29. mars 2017.
12. ↑  «Godot er her (Musikkavisen PULS Nr 9/10 1988, s 24-25)». Besøkt 29. mars 2017.
13. ↑  «På jakt etter det rette bleep (Musikkavisen PULS Nr 2, feb 1992, s 20-21)». Besøkt 29. mars 2017.
14. ↑  «En hardtslående Trommeslager (Dølen 01.04.2004, s 14-15)». Besøkt 29. mars 2017.
15. ↑  «Norsk kvalitet på Rockefeller (Osloavisen 09.09.1988)». Besøkt 29. mars 2017.
16. ↑  «"Langsomt mot nord" - mot nord (Gudbrandsdølen 01.07.1989, s 6)». Besøkt 29. mars 2017.
17. ↑  «"For 3000 i Hammerfest (VG 10.7.1989, s 31)». Besøkt 29. mars 2017.

Eksterne lenker
---------------

* (en) Langsomt Mot Nord på Discogs Rediger på Wikidata

* (no) Langsomt Mot Nord på Rockipedia Rediger på Wikidata

  


|  |  |
| --- | --- |
| Oppslagsverk/autoritetsdata | Rockipedia **·** VIAF **·** Discogs
 |